ข้อบัญญัติองค์การบริหารส่วนตำบลแม่แฝกข้อบัญญัติองค์การบริหารส่วนตำบลแม่แฝกเรื่อง กำหนดมาตรการป้องกันการพังทลายของดินในการขุดดินหรือถมดินพ.ศ. ๒๕๔๘ โดยที่เป็นการสมควรออกข้อบัญญัติองค์การบริหารส่วนตำบลแม่แฝกเรื่อง กำหนดมาตรการป้องกันการพังทลายของดิน ในการขุดดินหรือถมดิน พ.ศ. ๒๕๔๘อาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗และที่แก้ไขเพิ่มเติมจนถึง ฉบับที่ ๕ พ.ศ. ๒๕๔๖ และมาตรา ๗ แห่งพระราชบัญญัติการขุดดินและถมดินพ.ศ. ๒๕๔๓ องค์การบริหารส่วนตำบลแม่แฝกโดยได้รับความเห็นชอบจากสภาองค์การบริหารส่วนตำบลแม่แฝกและนายอำเภอสันทรายออกข้อบัญญัติไว้ดังต่อไปนี้ข้อ๑ ข้อบัญญัติองค์การบริหารส่วนตำบลนี้เรียกว่าข้อบัญญัติองค์การบริหารส่วนตำบลแม่แฝก เรื่องกำหนดมาตรการป้องกันการพังทลายของดินในการขุดดิน หรือถมดิน พ.ศ. ๒๕๔๘ข้อ๒[๑]ข้อบัญญัตินี้ใช้บังคับในเขตตำบลแม่แฝกและใช้บังคับเมื่อประกาศไว้โดยเปิดเผย ณ ที่ทำการองค์การบริหารส่วนตำบลแม่แฝก แล้ว๗ วันข้อ๓ บรรดาข้อบัญญัติระเบียบและคำสั่งอื่นใดในส่วนที่ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทนข้อ๔ ในข้อบัญญัตินี้แบบแปลน หมายความว่า แบบแสดงรายละเอียดในการขุดดินหรือถมดินรายการประกอบแบบแปลน หมายความว่าข้อความชี้แจงรายละเอียดเกี่ยวกับชนิดของดินความลึกของบ่อดินที่จะขุดดินหรือความสูงของเนินดินที่จะถมดิน ความลาดเอียงของบ่อดินหรือเนินดินระยะห่างจากบ่อดินหรือเนินดินถึงที่ดินหรือสิ่งปลูกสร้างของบุคคลอื่นวิธีการป้องกันการพังทลายของดินหรือสิ่งปลูกสร้าง และวิธีการในการขุดดินหรือถมดินตลอดจนสภาพพื้นที่และบริเวณข้างเคียงระดับดินเดิมคุณสมบัติของดินที่จะขุดหรือจะถมดินพร้อมทั้งวิธีปฏิบัติหรือวิธีการสำหรับขุดดิน หรือถมดินเพื่อให้เป็นไปตามแบบแปลนรายการคำนวณ หมายความว่ารายการแสดงวิธีการคำนวณหาค่าเสถียรภาพ ความลาดเอียงที่ปลอดภัยในการขุดดินหรือถมดินหรือรายการแสดงวิธีการคำนวณความปลอดภัยของกำแพงดินข้อ๕ การขุดดินหรือถมดินให้กระทำได้เฉพาะในระหว่างเวลาพระอาทิตย์ขึ้นถึงพระอาทิตย์ตกถ้าจะกระทำในระหว่างเวลาพระอาทิตย์ตกถึงพระอาทิตย์ขึ้นต้องได้รับอนุญาตเป็นหนังสือจากเจ้าพนักงานท้องถิ่นข้อ๖ ในการขุดดินหรือถมดินผู้ขุดดินหรือถมดินจะต้องจัดให้มีเครื่องหมายแสดงขอบเขตที่ดินที่จะทำการขุดดินหรือถมดินและต้องติดป้ายขนาดกว้างไม่น้อยกว่าหนึ่งร้อยยี่สิบเซนติเมตรยาวไม่น้อยกว่าสองร้อยยี่สิบเซนติเมตร ในบริเวณที่ทำการขุดดินหรือถมดินที่สามารถเห็นได้ง่ายตลอดเวลาที่ทำการขุดดิน หรือถมดินโดยแสดงข้อความ ดังต่อไปนี้โครงการ..............................................................................................(ขุดดิน, ถมดิน)พื้นที่โครงการ.........................................ไร่..........................................งาน...............................ตารางวาพื้นที่ปากบ่อดิน/เนินดิน.................................................ตารางเมตรความลึก ความสูง.................เมตรการขุดดิน ถมดินเพื่อ..........................................................................................................................ใบแจ้งเลขที่....................................................วันสิ้นสุดทำการขุดดิน, ถมดิน...............................ควบคุมงาน ออกแบบและคำนวณ......................................เลขทะเบียน ก.ว...................................แจ้ง.....................................................................................................................................................เลขที่......................หมู่ที่.....................ตรอก/ซอย....................................ถนน.................................ตำบล/แขวง.........................................อำเภอ/เขต...........................................จังหวัด...........................รหัสไปรษณีย์......................................โทรศัพท์......................................................................................เจ้าของที่ดิน............................................................................................................................................ดำเนินการขุดดิน/ถมดิน.........................................................................................................................เลขที่......................หมู่ที่.....................ตรอก/ซอย....................................ถนน.................................ตำบล/แขวง.........................................อำเภอ/เขต...........................................จังหวัด...........................รหัสไปรษณีย์......................................โทรศัพท์......................................................................................หมวด ๑การขุดดิน ข้อ๗ การขุดดินที่มีความลึกจากระดับพื้นดินเกินสามเมตรแต่ไม่เกินยี่สิบเมตร หรือมีพื้นที่ปากบ่อดินนั้นเกินหนึ่งหมื่นตารางเมตรต้องมีแบบแปลนรายการประกอบแบบแปลนและรายการคำนวณของผู้ได้รับใบอนุญาตให้ประกอบวิชาชีพวิศวกรรมควบคุมสาขาวิศวกรรมโยธา ไม่ต่ำกว่าประเภทสามัญวิศวกรข้อ๘ การขุดดินที่มีความลึกเกินยี่สิบเมตรต้องมีการป้องกันการพังทลายของดินหรือสิ่งปลูกสร้างโดยมีการติดตั้งอุปกรณ์สำหรับวัดการเคลื่อนตัวของดินและมีผู้ได้รับใบอนุญาตให้ประกอบวิชาชีพวิศวกรรมควบคุมสาขาวิศวกรรมโยธา ประเภทวุฒิวิศวกรเป็นผู้ลงนามในแบบแปลนและ รายการคำนวณด้วยความในวรรคหนึ่งไม่ใช้บังคับกับบ่อน้ำใช้ที่มีปากบ่อไม่เกินสี่ตารางเมตรในกรณีที่มีการขุดดินตามวรรคหนึ่งเพื่อใช้ประโยชน์ในการฝังกลบขยะวัสดุกระจายแพร่พิษหรือกระจายรังสี ตามกฎหมายว่าด้วยการนั้นจะต้องแสดงวิธีการป้องกันการปนเปื้อนต่อชั้นน้ำใต้ดินด้วยข้อ๙ การขุดดินที่มีความลึกจากระดับพื้นดินเกินสามเมตรหรือมีพื้นที่ปากบ่อดินเกินหนึ่งหมื่นตารางเมตรปากบ่อดินจะต้องห่างจากแนวเขตที่ดินของบุคคลอื่นเป็นระยะไม่น้อยกว่าความลึกของบ่อดินที่จะขุดการขุดดินตามวรรคหนึ่งต้องไม่ก่อให้เกิดความเสียหายต่อทรัพย์สินหรือสิ่งปลูกสร้างของบุคคลอื่นข้อ๑๐ ในระหว่างการขุดดินต้องระบายน้ำบนพื้นดินบริเวณขอบบ่อดินไม่ให้น้ำท่วมขังและต้องไม่ใช้พื้นที่บริเวณขอบบ่อดินเป็นที่กองดินหรือวัสดุอื่นใดในลักษณะอันอาจเป็นอันตรายข้อ๑๑ ในระหว่างการขุดดินและภายหลังการขุดดินเจ้าของที่ดินต้องตรวจสอบสภาพของบ่อดินให้มีความมั่นคงปลอดภัยอยู่เสมอข้อ๑๒ การขุดดินในบริเวณที่ติดต่อกับที่สาธารณะหรือในที่สาธารณะ ผู้ขุดดินต้องจัดให้มีสิ่งกันตกหรือราวกั้นขอบบริเวณนั้นรวมทั้งติดตั้งไฟฟ้าให้มีแสงสว่างเพียงพอ หรือไฟสัญญาณเตือนอันตรายจำนวนพอสมควรในระหว่างเวลาพระอาทิตย์ตกถึงพระอาทิตย์ขึ้นด้วยข้อ๑๓ เจ้าของที่ดินต้องติดตั้งป้ายเตือนอันตรายขนาดกว้างไม่น้อยกว่าห้าสิบเซนติเมตรและยาวไม่น้อยกว่าหนึ่งเมตรด้วยวัสดุถาวรโดยติดตั้งไว้ทุกระยะไม่เกินสี่สิบเมตรรอบบ่อดินในตำแหน่งที่เห็นได้ง่ายตลอดระยะเวลาหมวด ๒การถมดิน ข้อ๑๔ การถมดินที่มีพื้นที่เนินดินเกินสองพันตารางเมตรหรือมีความสูงของดินตั้งแต่สองเมตรแต่ไม่เกินห้าเมตรต้องมีแบบแปลนรายการประกอบแบบแปลน และรายการคำนวณ ของผู้ได้รับใบประกอบวิชาชีพวิศวกรรมควบคุมสาขาวิศวกรรมโยธา ไม่ต่ำกว่าประเภทสามัญวิศวกรการถมดินตามวรรคหนึ่งที่มีความสูงเกินห้าเมตรต้องมีผู้ได้รับใบอนุญาตให้ประกอบวิชาชีพวิศวกรรมควบคุม สาขาวิศวกรรมโยธาประเภทวุฒิวิศวกร เป็นผู้ลงนามในแบบแปลนและรายการคำนวณข้อ๑๕ การถมดินที่มีพื้นที่เนินดินเกินสองพันตารางเมตรจะต้องจัดให้มีการระบายน้ำให้เพียงพอที่จะไม่ก่อให้เกิดความเดือดร้อนแก่เจ้าของที่ดินที่อยู่ข้างเคียงหรือบุคคลอื่นโดยระบายลงสู่ท่อระบายน้ำสาธารณะ คู คลอง แม่น้ำ ทะเล แหล่งน้ำสาธารณะและจัดให้มีแหล่งรับน้ำที่เพียงพอต่อปริมาณน้ำที่จะต้องระบายออกจากเนินดินข้อ๑๖ ในระหว่างการถมดินและภายหลังการถมดินเจ้าของที่ดินต้องตรวจสอบสภาพของเนินดินให้มีความมั่นคงปลอดภัยอยู่เสมอการถมดินตามวรรคหนึ่งต้องไม่ก่อให้เกิดความเสียหายต่อทรัพย์สินหรือสิ่งปลูกสร้างของบุคคลอื่นหรือทรัพย์สินที่เป็นสาธารณประโยชน์ข้อ๑๗ การถมดินส่วนฐานของเนินดินต้องห่างจากแนวเขตที่ดินของบุคคลอื่นเป็นระยะไม่น้อยกว่าความสูงของเนินดินที่จะถมดินการถมดินตามวรรคหนึ่งเจ้าของที่ดินต้องติดตั้งป้ายเตือนอันตรายขนาดกว้างไม่น้อยกว่าห้าสิบเซนติเมตรและยาวไม่น้อยกว่าหนึ่งเมตรทำด้วยวัสดุถาวรติดตั้งไว้ใกล้กับเนินดินที่ถมดินในตำแหน่งที่เห็นได้ง่ายตลอดเวลาข้อ๑๘ การถมดินต้องยื่นเอกสารเช่นเดียวกับการขุดดินโดยอนุโลมข้อ๑๙ ให้นายกองค์การบริหารส่วนตำบลแม่แฝกมีหน้าที่รักษาการให้เป็นไปตามข้อบัญญัตินี้และให้มีอำนาจออกระเบียบ ข้อบัญญัติหรือคำสั่ง เพื่อปฏิบัติการให้เป็นไปตามข้อบัญญัติองค์การบริหารส่วนตำบลนี้ประกาศ ณ วันที่ ๑๘ตุลาคม พ.ศ. ๒๕๔๘ธีรพล จอมเล็กนายกองค์การบริหารส่วนตำบลแม่แฝกโสรศ/จัดทำรชณัฐ/ปรับปรุง๑๐ มิถุนายน ๒๕๕๙[๑] ราชกิจจานุเบกษาเล่ม ๑๒๔/ตอนพิเศษ ๘๙ ง/หน้า ๗๑/๒๗ กรกฎาคม ๒๕๕๐